Legal Document

Category: 994

Text:
1. ΒΑΣΙΛΙΚΟΝ ΔΙΑΤΑΓΜΑ της 22 Σεπτ./3 Οκτ. 1880. Περί Γυμναστικής 2. ΝΟΜΟΣ ΒΧΚΑ' της 12/12 Ιουλ. 1899  Περί γυμναστικής και γυμναστικών και αθλητικών αγώνων. ΚΕΦΑΛΑΙΟΝ Α' Γενικαί διατάξεις Άρθρ.1.-Σκοπός της γυμναστικής είναι η ανάπτυξις των σωματικών και η εν ακμή διατήρησις των ψυχικών δυνάμεων, η εν τη καρτερία έξις και η δια τον στρατιωτικόν βίον προπαρασκευή των νέων. Άρθρ.10.-Εν τω προϋπολογισμώ του Υπουργείου των Εκκλησιαστικών και της Δημοσίας Εκπαιδεύσεως αναγράφονται κατ' έτος αι προς διοργάνωσιν, υποστήριξην και βελτίωσιν των της γυμναστικής αναγκαίαι δαπάναι. ΚΕΦΑΛΑΙΟΝ Β' Ακαδημαϊκόν Γυμναστήριον και Σχολή Γυμναστών. Άρθρ.11-15.(Αντικατεστάθησαν δια των άρθρων 3-6 Νόμ. 2476/1920, άτινα κατηργήθησαν δια του άρθρ. 27 Νόμ. 4371/1929). Άρθρ.16-26.(Κατηργήθησαν δια του Νόμου 1406/1918). ΚΕΦΑΛΑΙΟΝ Γ' Εξετάσεις και αγώνες γυμναστικοί και Αθλητικοί. Άρθρ.27-28.1-2.«Πάν σχολείον της δημοτικής και μέσης εκπαιδεύσεως δημόσιον ή ιδιωτικόν, οφείλει περί το δεύτερον δεκαπενθήμερον του μηνός Μαΐου να εκτελέση δημοσία ενώπιον των γονέων και κηδεμόνων των μαθητών και των αρχών της πόλεως επίδειξιν της κατά το σχολικόν έτος συντελεσθείσης εργασίας και προόδου των μαθητών εις την γυμναστικήν, την αγωνιστικήν και τας παιδιάς. Η επίδειξις αύτη οργανούνται υφ' ολοκλήρου του Συλλόγου των καθηγητών και διδασκάλων εν συνεργασία μετά των εφορειών των σχολείων και των σχολικών γυμναστηρίων ή των διοικητικών αρχών των αθλητικών σωματείων εις τα γυμναστήρια τα οποία ασκούνται τα σχολεία, εν η περιπτώσει δεν έχουν ίδιον σχολικόν γυμναστήριον. Εκτελείται δε πάντοτε συμφώνως προς τα εν τω οδηγώ του Υπουργείου της Παιδείας αναγραφόμενα περί σχολικών γυμναστικών επιδείξεων και αγώνων». 3-5.«Παρεκτός της ετησίας ταύτης υποχρεωτικής γυμναστικής επιδείξεως, δύναται πάν σχολείον κατά τας μεγάλας εθνικάς και θρησκευτικάς εορτάς, τας τοπικάς τοιαύτας ή και εις πάσαν άλλην περίστασιν κρινομένην κατάλληλον υπό του Συλλόγου των εν αυτώ διδασκόντων, των αρμοδίων επιθεωρητών των σχολείων ή της γυμναστικής, ή και των ανωτέρων διοικητικών αρχών να διοργανώση Σελ..578 και εκτελέση τοιαύτας γυμναστικάς επιδείξεις και σχολικούς αγώνας. Μετά δε την τέλεσιν πάσης τοιαύτης γυμναστικής ή αγωνιστικής σχολικής εορτής καθώς και πάσαν συμμετοχήν του σχολείου εις την εξωσχολικήν αθλητικήν κίνησιν, υποβάλλεται προς το Υπουργείον της Παιδείας ειδική έκθεσις υπό του διευθυντού του σχολείου». Τα άρθρ. 27-28 ετροποποιήθησαν συμπτυχθέντα εις εν άρθρον δια του άρθρου 7 Νόμ. 2476/1920, τούτο δε αντικατεστάθη ως άνω δια των παρ. 2 και 3 άρθρ. 2 Νόμ. 5620/1932. Άρθρ.29-30.«1.Εις τας πόλεις εκείνας όπου υπάρχουν περισσότερα του ενός ισόβαθμα σχολεία της μέσης εκπαιδεύσεως, πλην των κατά το προηγούμενον άρθρον ιδιαιτέρων επιδείξεων και εσωτερικών αγώνων μεταξύ των μαθητών εκάστου σχολείου, οργανούνται και αγώνες μεταξύ των σχολείων τούτων περί το τέλος ή και διαρκούντος του σχολικού έτους εις την αγωνιστικήν και τας παιδιάς, όπου δε τούτο είναι δυνατόν και εις την σκοποβολήν και την κολύμβησιν. 2.Οι γενικοί επιθεωρηταί των σχολείων δύνανται, αν κρίνουν τούτο δυνατόν, να οργανώνουν εν συνεργασία και μετά των επιθεωρητών της γυμναστικής σχολικούς αγώνας εν ταις έδραις των κεντρικών ή και των νομαρχιακών γυμναστικών περιφερειών μεταξύ όλων ή και τινων μόνον σχολείων της περιφερείας των. Κατά τους αγώνας τούτους τα σχολεία αντιπροσωπεύονται δι' ισαρίθμων ομάδων, η δε κρίσις του αγώνος γίνεται κατά τα εν τω οδηγώ του Υπουργείου αναγραφόμενα. Η υπό ιδιωτικών αγωνιστικών οργανώσεων προκήρυξις και τέλεσις αγώνων μεταξύ σχολείων ή και μεταξύ μαθητών ενός και του αυτού σχολείου απαγορεύεται απολύτως. 3.Δια την ηθικήν ενίσχυσιν της σχολικής αγωνιστικής το Υπουργείον της Παιδείας ιδρύει εν σχολικόν αγωνιστικόν αριστείον προς βράβευσιν των μαθητών ενός εκάστου σχολείου των διακρινομένων εις τας σωματικάς ασκήσεις, και εν ιδιαίτερον τοιούτον δια την σχολικήν σκοποβολίαν, απονέμει δε και έπαθλα εις τα διακριθέντα σχολεία κατά τους μεταξύ σχολείων αθλητικούς, σκοπευτικούς κλπ. αγώνας. Αι δια την κοπήν των αριστείων και την αγοράν των επάθλων δαπάναι βαρύνουν το κεφάλαιον "Εθνικής Σωματικής Αγωγής». 4 32.Η.α.2 Σχολική Σωματική Αγωγή 4.Πάντα τα σχολεία της μέσης εκπαιδεύσεως και τα Διδασκαλεία αμφοτέρων των φύλων αναγνωρίζονται δια του παρόντος Ν.Δ/τος ως φίλαθλα γυμναστικά και αγωνιστικά σωματεία και απαλλάσσονται των κατά την ισχύουσαν περί σωματείων ειδικήν νομοθεσίαν απαιτουμένων διατυπώσεων προς αναγνώρισιν, οι δε μαθηταί των θεωρούνται ως φίλαθλα μέλη των σωματείων τούτων, εκτός αν έχουν αποδεδειγμένως παραβή τον διεθνή ορισμόν του φιλάθλου, οπότε μετέχουν μεν εις τας γυμναστικάς και λοιπάς ασκήσεις του σχολείου υποχρεωτικώς, ως και οι λοιποί μαθηταί, αλλά δεν αποστέλλωνται ως αθληταί του γυμνασίου εις τους αγώνας. 5.Τα σχολικά ταύτα αγωνιστικά σωματεία, κατά τας ώρας της σχολής των μαθητών, καθώς και κατά τας Κυριακάς και εορτάς, καλλιεργούν και προάγουν την σχολικήν αγωνιστικήν και τον προσκοπισμόν συμμορφούμενα πάντοτε επακριβώς προς τους εν τω οδηγώ του Υπουργείου της Παιδείας κανονισμούς των μαθητικών αθλημάτων και αγώνων διατάξεις, μετέχουν δε δια των μαθητών αυτών εις τε την γυμναστικήν, σκοπευτικήν και αγωνιστικήν εν γένει κίνησιν της πόλεως ένθα εδρεύει το σχολείον, καθώς και της οικείας νομαρχιακής ή κεντρικής περιφερείας, και τους Πανελληνίους τοιούτους και τα πρωταθλήματα, εφόσον εις αυτούς υπάρχουν κατηγορίαι παίδων και εφήβων, η δε οργάνωσίς των ακολουθεί τας οδηγίας του Υπουργείου. Δύνανται δε επίσης να μετέχουν και εις ατομικά αγωνίσματα ανδρών, αν διαθέτουν μαθητάς έχοντας συμπληρώση το 18ον έτος της ηλικίας των, καθώς και να εκτελούν, διαρκούντων των αγώνων, επιδείξεις γυμναστικάς κλπ. παρέχοντα πάσαν δυνατήν συμβολήν εις την λαμπρότητα και την επιβολήν των αγώνων. Η εις γυμναστικά, αθλητικά κλπ. σωματεία εγγραφή μαθητών ως τακτικών μελών ή αθλητών απαγορεύεται επί ποινή οριστικής αποβολής εκ του σχολείου των παραβατών. 6.Εις τους ομαδικούς αγώνας και τας παιδιάς μεταξύ αθλητικών σωματείων αί αγωνιζόμεναι ομάδες δεν δύνανται να συμπληρώνται δι' αθλητών μαθητών έστω και αν το σχολείον δεν δύναται να καταρτίση ιδίαν πλήρη ομάδα προς συμμετοχήν. Εξαίρεσις γίνεται μόνον δια τον καταρτισμόν των εθνικών ομάδων των μετεχουσών εις διεθνείς αγώνας, οργανουμένους υπό των ανεγνωρισμένων υπό του Υπουργείου Συνδέσμων και Ομοσπονδιών εντός του Κράτους ή και εις την αλλοδαπήν και κατόπιν ειδικής αδείας αυτού. 7.Οι κατά την δημοσίευσιν του παρόντος Ν.Δ/τος μαθηταί των δύο τελευταίων γυμνασιακών τάξεων οι εγγεγραμμένοι ως αθληταί σωματείων επιτρέπεται να παραμείνουν ως τοιούτοι μέχρις αποφοιτήσεώς των εκ του γυμνασίου". Τα άρθρ. 29-30 ετροποποιήθησαν συμπτυχθέντα εις εν άρθρον δια του άρθρου 8 Νόμ. 2476/1920, τούτο δε αντικατεστάθη ως άνω δια του άρθρ. 3 Νόμ. 5620/1932. Άρθρ.31-34.(Κατηργήθησαν δια του άρθρ. 8 νόμ. 2476/1920). ΚΕΦΑΛΑΙΟΝ Δ' Επιτροπή Ολυμπιακών Αγώνων. Άρθρ.35.-(Αντικατεστάθη δια του άρθρ. 44 νόμ. 5620/1932 και ήδη δια του νόμ. 3148/1955). Άρθρ.36-45.(Αντικατεστάθησαν δια των διατάξεων του νόμ. 3148/1955). ΚΕΦΑΛΑΙΟΝ Ε' Προσωριναί διατάξεις Άρθρ.46-54.(Κατηργήθησαν δια του άρθρ. 17 νόμ. 1406/1918). 3. ΝΟΜΟΣ ΓΥΛΗ' της 27 Νοεμ./5 Δεκ. 1909 Περί τροποποιήσεως και συμπληρώσεως του ΒΧΚΑ' Νόμου περί γυμναστικής κλπ. Καταργήθηκε από το εδάφ. Ι άρθρ. 95 Νόμ. 1566/1985 (ΦΕΚ Α' 167) (Τόμ. 32, σελ. 116, 303). Άρθρ.2.-Η εν τη γυμναστική παίδευσις συντελείται εν τοις σχολείοις, δημοσίοις τε και ιδιωτικοίς, εν τω Πανεπιστημίω και τη Σχολή των Βιομηχάνων Τεχνών και εν τοις διαφόροις γυμναστηρίοις των ανά την Ελλάδα λειτουργούντων γυμναστικών και αθλητικών σωματείων, υποθάλπεται δε και αναζωπυρείται δια των γυμναστικών αγώνων τοπικών, Πανελληνίων και Ολυμπιακών. Άρθρ.3.-Το Υπουργείον των Εκκλησιαστικών και της Δημοσίας Εκπαιδεύσεως διαρρυθμίζει μεν και διευθύνει την εν τοις σχολείοις, εποπτεύει δε και υποστηρίζει την εν τοις γυμναστηρίοις των γυμναστικών και αθλητικών σωματείων συντελουμένην γυμναστικήν παιδείαν. Άρθρ.4.-Η γυμναστική είναι εν πάσι τοις σχολείοις της δημοτικής και μέσης εκπαιδεύσεως του Κράτους δημοσίοις τε και ιδιωτικοίς εν των πρωτευόντων μαθημάτων. Άρθρ.5.-Μόνον εις τους αναπήρους και εις τους ομολογουμένως πάσχοντας εξ οργανικών νοσημάτων, επιτεινομένων δια της γυμναστικής, επιτρέπεται να μη μετάσχωσι του μαθήματος ταύτης. Άρθρ.6.-Εν πάσι τοις σχολείοις, δημοσίοις τε και ιδιωτικοίς, ήτοι εν τοις δημοτικοίς και τοις σχολείοις της μέσης εκπαιδεύσεως αρρένων και θηλέων και εν τοις Διδασκαλείοις διδάσκονται οι εις αυτά φοιτώντες την γυμναστικήν επί τρεις τουλάχιστον καθ' εβδομάδα ώρας. «2.Εν τοις σχολείοις της μέσης εκπαιδεύσεως εν τοις οποίοις φοιτώσι και μαθήτριαι πλείονες των πέντε αποτελούσιν αύτοι ιδιαιτέραν τάξιν, ασκούμενην επίσης τρεις τουλάχιστον ώρας καθ' εβδομάδα, αν δε ο αριθμός αυτών υπερβαίνη τας πεντήκοντα αποτελούσι δύο τάξεις ασκουμένας εις χωριστάς ώρας, αν δε η πρόσθετος αύτη υπηρεσία υπερβαίνη το ανώτατον όριον της εβδομαδιαίας εργασίας του γυμναστού, αποζημιούται ούτος δι' εκάστην επί πλέον ώραν καθ' εβδομάδα συμφώνως προς τους εν ισχύϊ όντας ειδικούς νόμους».  Το εδάφ. 2 προσετέθη δια του άρθρ. 1 Νόμ. 2476/1920. Άρθρ.7.-Άπαξ του μηνός τακτικώς, εκτάκτως, δε, όταν αποφασισθή υπό του συλλόγου των καθηγητών και διδασκάλων, οι μαθηταί πάντων των σχολείων του Κράτους, δημοσίων τε και ιδιωτικών, συνοδευόμενοι υπό του διευθυντού του σχολείου και των διδασκάλων αυτού, επιχειρούσι "ημερησίας εκδρομάς". Η εντός « » φράσις τίθεται ως ετροποποιήθη δια του άρθρ. 2 Νόμ. 2476/1920. Άρθρ.8.-(Τροποποιηθέν δια του άρθρ. 17 Νόμ. 2476/1920 και αντικατασταθέν δια του άρθρ. 31 Νόμ. 5620/1932, κατηργήθη δια τού Ν.Δ. 1415/1942). Άρθρ.9.-Όπου τούτο δυνατόν, διδάσκονται οι μαθηταί πάντων των σχολείων την κολυμβητικήν, οι δε μαθηταί των ανωτέρων τάξεων της μέσης εκπαιδεύσεως ασκούνται και εις την σκοποβολήν και κωπηλασίαν. Σελ. 577 3 Σχολική Σωματική Αγωγή 32.Η.α.1-2